રોગની શરૂઆતમાં ૧ થી ૩ ઉપવાસ કરવા. ઉપવાસ દરમ્યાન મગનું પાણી અને ફળોનો જ્યુસ પ્રમાણસર લઈ શકાય. ઉપવાસ દરમ્યાન આરામ કરવો. ઉપવાસ થઈ શકે તેમ ના હોય તો હલકો પ્રવાહી ખોરાક લેવો. હળદર અને થોડું મીઠું પાણીમાં નાંખી ઉકાળી સાધારણ ગરમ હોય ત્યારે એના કોગળા કરવા. દિવસમાં જરૂર મુજબ એક થી ત્રણ વખત કોગળા કરવા અથવા પંચવલ્કલના ચુર્ણને પાણીમાં ઉકાળી, ગાળી, બે ત્રણ વખત કોગળા કરવા, કબજીયાત હોય તો ત્રિફળામાં જેઠીમધ ચુર્ણ મેળવી રાત્રે સુતી વખતે નિયમિત લેવું. જસતભસ્મ ૧/૨ રતિ, પ્રવાલપિષ્‍ટી ૧ રતિ, કાયફળ ચુર્ણ ૪ રતિ, યષ્ટિમધુ ચુર્ણ ૨ રતિ મેળવી મધ અને ઘી સાથે બે થી ત્રણ વખત લેવું.